|  |
| --- |
|  |
| Република Србија  МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ  Дана: 25. 01. 2021. године  Булевар Михајла Пупина 2  Б е о г р а д |

Учесници тематског друштвеног дијалога „Стање родне равноправности у Републици Србији“, одржаног дана 18.01.2021.године, у организацији Министарства за људска и мањинска права и друштвени дијалог у сарадњи са Координационим телом за родну равноправност Владе Републике Србије, достављају надлежним актерима у Републици Србији, достављају следећa утврђена

***ОБАВЕЗУЈУЋA ПOСТУПАЊА***

-Министарство за људска и мањинска права и друштвени дијалог ће у наредних 30 дана формирати радну групу за израду нацрта Закона о родној равноправности, а у циљу испуњења обавеза из Акционог плана за преговарачко поглавље 23 и 19. У поступку израде нацрта Закона посебна пажња ће бити усмерена на питања родне дискриминацију у области рада и обављања самосталне делатности, једнаке зараде за рад једнаке вредности, слободног избора запослења и радног ангажовања, напредовања и стручног усавршавања и професионалне рехабилитације посебна родну дискриминацију.

-Министарство за људска и мањинска права и друштвени дијалог ће у наредном периоду организовати тематске друштвене дијалоге у циљу дефинисања стратешких законских решења у области родне равноправности у сфери економије (тржиште рада, предузетништво, пољопривреда и село), родне равноправности у области образовања (планови и програми наставе и учења), социјалне и здравствене заштите, једнаких могућности за приступ роби и услугама, као и учешћа у политичком деловању и јавним пословима.

**-**Министарство за људска и мањинска права и друштвени дијалог формираће Радну групу за израду нове Националне стратегије за родну равноправност са акционим планом.

-Министарство за људска и мањинска права и друштвени дијалог ће предузети активности у циљу утврђивања Стратегије против насиља у складу са Истанбулском конвенцијом.

-У циљу уродњавања и родне сензибилизације ресорних политика и планова, надлежни органи Републике Србије, аутономне покрајине и јединица локалне самоуправе започеће рад на стварању свих неопходних људских, техничких и финансијских услова за ефикасну и квалитетну имплементацију новог Закона о родној равноправност.

-У Управним окрузима на територији Републике Србије, у наредних 12 месеци, Министарство за људска и мањинска права и друштвени дијалог, организоваће друштвене дијалоге о примени новог Закона о родној равноправности.

МИНИСТАРСТВО ЗА

ЉУДСКА И МАЊИНСКА ПРАВА И ДРУШТВЕНИ ДИЈАЛОГ